
PROGRAM VÅREN 1977 


Gruppe Ir Elever over 16 år 


Skolekino våren 1977 


Med dette presenteres skolekinoens vårprogram for gruppe I, elever 
over 16 år i gymnas, yrkes- og fagskolene, lærerskolen, sosialskolen og 
ungdomsskolens 10. klasse. 

Skolekinoen arrangeres i et samarbeid mellom Trondheim, Stjørdal, Stein- 
kjer og Namsos. 

Et programutvalg på hvert sted velger ut de filmene som skal vises. 


HVORDAN BLI MEDLEM? 

Medlemskortene selges gjennom elevrådene og tillitsmennene i de enkelte 
klasser, og i kinoens billettluke når filmene settes opp. Også lærere og 
lektorer ved de samme skoler kan bli medlem av skolekinoen. 

Vi viser i alt 6 filmer. Medlemskortet koster kr. 15,— og gir adgang til 5 
av filmene etter valg. Medlemmer som ønsker å se alle 6 filmer betaler 
barnebillettpris for den siste filmen. Husk at medlemskortet må vises som 
legitimasjon. Det vil også bli vist en eller flere ekstraforestillinger, hvor 
medlemskort i skolekinoen gir rett til moderasjon. Ta derfor godt vare på 
medlemskortet. 


HAR DU SETT FILMEN FØR? 

Mange har kanskje sett en eller to av filmene tidligere. Spesielt filmer som 
har stor kunstnerisk verdi eller skal danne grunnlag for en diskusjon, kan 
med fordel sees to eller flere ganger. Når en ser en film for annen gang 
vil en få bedre tid til å studere detaljene og den kunstneriske verdien blir 
ofte større. Medlemskortet blir derfor Ikke mindre verdifullt om du har 
sett noen av filmene tidligere. 


VARENS PROGRAM 

presenteres på de neste sidene. Forestillingstider m.v. vil bli kunngjort i 
kinoenes annonser. 


LITTLE BIG MAN 


«Westernmyten» kaller vi med et fellesnavn 
alle forestillinger om den amerikanske ves- 
ten i slutten av forrige århundret, et resul- 
tat av femti års «cowboy-bøker» og wes- 
tem-filmer- Det har lenge vært pekt på at 
denne myten inneholder mange løgner og 
forfalskninger som i alt for lang tid har fått 
bli stående uimotsagt, men til tross for 
dette, har en temmelig ensidig framstilling 
av det hvite landnåmet vestover fått herske 
gjennom massemedia. 

«Little Big Man» er en av de få filmer som 
tar sikte på å avsløre denne myten ved å 
ta opp nettopp en av de flittigst brukte mytene, inianermyten. Indianerne, 
slik vi er vant til å se dem fra hundrevis av westernfilmer, tegneseriehefter 
og cowboybøker, er noen blodtørstige, ville uhyrer som rettferdig nok blir 
skutt ned i hundrevis av de tapre nybyggere og cowboyer. «The only good 
indian, is a dead indian» som General Custer så treffende sa det. 

Og det er General Custer, de hvites martyr fra slaget ved Little Big Horn, 
som i denne filmen blir framstilt som det han også var: en hensynsløs 
slakter av kvinner og barn som får det han fortjener. Regissøren Arthur 
Penn har visst hva han ville med denne filmen: ved å avsløre selve sym- 
bolet for den ville vestens «tapperhet», river han også sløret av western- 
myten og viser fram en flik av virkeligheten som ikke er på langt nær så 
romantisk som myten. 

Fortellingen om Custers nederlag blir berettet av den 121-årige Jack Crabb, 
spilt av Dustin Hoffman. Jack Crabb har levd både som hvit og indianer, 
Dg er dermed i stand til å gi et mer nyansert bilde enn de populære syn - 
punktene. Etter hans mening er det indianerne som er siviliserte og en 
fin forståelse for deres kultur får vi igjennom høvdingen Old Skins, spilt 
av den «ekte» indianerhøvdingen Chief Dan George. 

Filmen følger Jack gjennom livet fra han blir opptatt blant indianerne, hvor- 
dan han blir gjenoppdratt av de hvite, en kort karriere som revolvermann 
og ektemann, før han blir tatt opp som speider for general Custers tropper. 

Trondheim: Mandag 10. -torsdag 13- januar. - Stjørdal: Mandag 17. januar. 
Steinkjer: Onsdag 19. januar. - Namsos: Mandag 24. januar. 


/ DUSTIN HOFFMAN "N 



Piana\rtskx»®Téchnicolor® syncron 


Fremedarbeiderproblematikken blir her for 

første gang behandlet seriøst i en skandi- 
JEG HETER navisk film, og selv om Johan Bergenstråh- 

cti-i mr ,es er Stockholm, er den pro- 

STELIOS blemstilling denne filmen reiser i høyeste 

grad aktuell hos oss. 

Vi møter unggutten Stelios, nettopp an- 
kommet fra Hellas til en jobb i Stockholm. 
Han bor sammen med fem slektninger i en 
trang leilighet, men har da til gjengjeld noen som kan forklare ham dette 
samfunnet som er så forskjellig fra det han selv kommer fra. 

«Jeg heter Stelios» er i første rekke derfor blitt en film om en såkalt «kul- 
turkollisjon» som nok har hatt en stor misjon å presentere svenskene for 
den andre partens opplevelse av fremmedarbeidersituasjonen. Denne kul- 
turkollisjonen gir seg mange utslag, sterkest merker vel grekerne den for- 
skjellige livsinnstillingen, de opplever nordboene som innelukkete og kalde, 
som en kontrast til deres egen, mer spontane levemåte. 

Det forhold som Stelios er oppdradd til hva angår samvær mellom gutter 
og jenter kommer også ut i en kritisk konfrontasjon med det svenske 
samfunnets moralnormer. Han merker også den mistenksomhet overfor 
fremmedarbeiderne, som av og til slår ut i åpent hat, med rasistiske over- 
toner. 

Filmen gir ingen løsninger, men den stiller en del spørsmål. I tillegg er 
den en overbevisende skildring av et miljø og nærmer seg ofte dokumen- 
tarfilmen i form. De «medvirkende» er stort sett greske fremmedarbeidere 
som spiller seg selv, med Konstantions Papageorgiou i titelrollen som 
Stelios. 

Trondheim: Mandag 7.-torsdag 10. februar. - Stjørdal: Mandag 14. februar. 
Steinkjer: Onsdag 16. februar. - Namsos: Mandag 21. februar- 


TOLV EDSVORNE MENN 


_ Spenning er ikke ensbetydende med «ac- 

1 2 EDSVORNE tion» °9 store og raske sprang i tid og 
rom. spenning kan også utmerket godt 
skapes i et rom der mennesker sitter sam- 
men og snakker. 

I en stor amerikansk rettssal oppsummerer 
dommeren sakens bevis, tiltalte er en gutt 
som er anklaget for å ha drept sin far med 
en kniv. Jurymedlemmene går ut i jury- 
eller «ikke skyldig» i vissheten om at et 



J^v(l2 ANGRY MEN) MENN 

HENRY FONDA 
LEE J.COBB 
ED BEGLEY 


rommet for å avsi et «skyldig» 

«skyldig» er ensbetydende med dødsstraff. 


Til å begynne med synes det som om de fleste av jurymedlemmene er 
innstilte på å avsi en «skyldig»-kjennelse ganske raskt, men jurymann nr. 
8 (Henry Fonda) setter seg bestemt imot. Det hele utvikler seg til et kraftig 


oppgjør i juryrommet med en intensitet som den engelske originaltitelen 
på filmen karakteriserer bedre: «Twelve angry men». 

Filmen ble laget i 1957 med Sidney Lumet som regissør og vakte øye- 
blikkelig stor oppsikt pga. sin tettpakkete spenning gjennom regien og 
Henry Fondas store prestasjon i nøkkelrollen. 

Trondheim: Mandag 28.februar-torsdag 3. mars. - Stjørdal: Mandag 7. 
mars. - Steinkjer: Onsdag 9. mars. - Namsos: Mandag 14. mars. 

BORGERSKAPETS DISKRET SJARM 

Dette er en film om et middagsselskap som 
aldri kommer skikkelig i gang. Seks per- 
soner av det beste borgerskap har inngått 
en høyst ordinær middagsavtale, to forret- 
ningsmenn, deres koner, en drikkfeldig 
svigerinne og en felles bekjent, en sør- 
amerikansk ambassadør. Avtalen er grei, 
de lykkes bare aldri å komme i gang. Det 
kommer alltid noe i veien. 

Med dette som «handlingsramme» har så Luis Bunuel laget hva man kan 
kalle «en intellektuell crazy-komedie» der brodden er spiss og satiren og 
sarkasmen sitter som et skudd. Særlig er han ute etter det etablerte bor- 
gerskaps like etablerte dobbeltmoral. 

Luis Bunuel laget denne filmen 72 år gammel og har siden 1928 laget en 
rekke filmer som har plassert ham sentralt i filmhistorien. «Borgerskapets 
diskret sjarm» hører hjemme blant hans mer surrealistiske produksjoner, 
en retning han slo inn på alt i 1928, da han sammen med Salvador Dali 
laget «Den andalusiske hund». Fra midten av 30-tallet har han arbeidet i 
Mexico, der han mer har gjort seg bemerket med realistiske filmer, som 
f.eks. «Los Olvidados» om barn og ungdom i Mexico Citys slumområder. 

Trondheim: Mandag 21. -torsdag 24. mars. - Stjørdal: Mandag 28- mars 
Steinkjer: Onsdag 30. mars. - Namsos: Mandag 18. april. 


Shakespeare er blitt filmatisert uendelig 
mange ganger siden århundreskiftet, hvor 
mange ganger har ingen filmhistoriker over- 
sikt over. Av hans tragedier er «Macbeth» 
kanskje den som byr på de beste filmatiske 
mulighetene, og er da også blitt filmatisert 
flere ganger. 

Roman Polanski, den polske mesterregissøren bak bl. a. «Vampyrenes natt», 
«Rosemarys baby» og «Chinatown», ble gitt temmelig frie tøyler i sitt ar- 
beid. Manuset som lå til grunn, var en bearbeidelse av den engelske teater- 
kritikeren og dramatikeren Kenneth Tynan, så den siden av oppgaven 
skulle være i de beste hender. 


«MACBETH» 



borgerskapets 
diskret sjarm 

fU Charmt Obcrrt dt ti Bourgeoisi») 

En film av LUIS 
^ BUNUEL 



Vansken med Macbeth når den oppføres på scenen, er at de voldsomme 
dramatiske begivenhetene, slagsmål, mord og store slag, fortoner seg 
lettere komisk på en gammeldags teaterscene. Her har filmmediet en 
ganske annen mulighet til å formidle stykkets realisme, noe da Polanski 
også har gjort til gangs. Han har tatt Shakespeare til de grader på ordet 
i skildringen av voldsbegivenhetene, at en del kritikere til og med fant 
det å være på kanten til en «voldsfilm». 

Spørsmålet man kan reise, er om Shakespeares beretning om misunnelse 
og sykelig ambisjonstrang kommer tydelig nok fram gjennom den drama- 
tiske og blodige beretningen. 

Jo Finch har titelrollen, Francesca Annis er han onde ånd, Lady Macbeth 
og Terence Bayler Macduff, mannen som er utpekt til å stoppe Macbeths 
terror. Det vil bli laget et eget diskusjonsopplegg om Macbeth som vil bli 
sendt skolene senere. 

Trondheim: Mandag 25.-torsdag 28. april. - Stjørdal: Mandag 2. mai. - 
Steinkjer: Onsdag 4- mai. - Namsos: Mandag 9. mai. 


Westerngenren er blitt parodiert mange 
ganger, med vekslende hell. Her er imid- 
lertid parodien som gjør ytterligere paro- 
dier overflødig. Mel Brooks heter regissø- 
ren og etter suksess som radio- og TV- 
komiker, gjorde han sin debut med en film 
om en musical om Hitler! Skulle det først 
være smakløst, skulle det være smakløst 
til gangs. Nå ble nok denne filmen en økonomisk fiasko, og det tok tid 
før han fikk en ny sjanse. Det angret ikke filmselskapet, «Vill Vest» gikk 
rett hjem og Brooks har bare fortsatt suksessen med «Frankenstein jr.» 
og «Silent Movie». 

For å sikre kaos fra starten, lar Brooks en uregjerlig by i ville vesten få 
en svart sjeriff, noe som gir adskillig anledning til å harselere over ameri- 
kansk rasisme, oppå dette sienger han så en gjennomkorrupt guvernør 
(filmen er laget under Nixon-tida), et allmektig jernbaneselskap, betalte 
banditter, en alkoholisert revolvermann og sist, men ikke minst, den sexy 
kabaretartisten - Lily von Shtupp. 

Toppfolk i alle disse rollene, med pluss for Gene Wilder som vestens 
raskeste og fulleste revolvermann, og Madeline Kann som en uforglem- 
melig Lily. Og med denne toppbesetningen beveger handlingen seg fra 
det snodige og pussige til det helsprø og utrolige. Alle westerngenrens 
rammer blir sprengt så ettertrykkelig at filmen på slutten bokstavelig tait 
sprenger seg ut av studio og ender opp i vill jakt nedover Hollywood 
Boulevard i rushtida. 

Trondheim: Mandag 9.-torsdag 12. mai. - Stjørdal: Mandag 16. mai. - 
Steinkjer: Onsdag 18. mai. - Namsos: Mandag 23. mai. 


VILL VEST 



Nidaros Trykkeri 


TRONDHEIM 

STEINKJER 

NAMSOS 

RANA 

STJØRDAL 

VERRAN 



PROGRAM VÅREN 1977 

Gruppe 2: Elever i 7.-9. klasse 


Skolekino våren 1977 


Med dette presenteres skolekinoens program for våren 1977 for elever i 
7.-9. klasse. Skolekinoen arrangeres i et samarbeid mellom Trondheim, 
Steinkjer, Namsos, Rana, Stjørdal og Verran. 

Skolekinoen er et tilbud fra de respektive kinoer, der skolene - med skole- 
styrets godkjenning — medvirker j en viss utstrekning. Det understreke' 
både fra kinoenes og skolenes side at deltakelse (medlemskap) er en fr 
villig sak. 

HVORDAN BLI MEDLEM? 

Medlemskortene selges i kinoens billettluke når filmene settes opp. I 
Trondheim selges også medlemskort i kinoenes forsalg, Sentrum kino, for 
de som onsker å sikre seg medlemskort på forhånd. 

Også lærere kan bli medlem av skolekinoen. 

Medlemskortet koster kr. 8,- og gir adgang til alle 4 filmene. 

PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barneskolen 
er representert i utvalget. 

HAR DU SETT FILMEN FØR? 

Mange har kanskje sett noen av filmene tidligere. Spesielt filmer som har 
stor kunstnerisk verdi eller skal danne grunnlag for en diskusjon, kan med 
fordel sees to eller flere ganger. Når en ser en film for annen gang vil en 
få bedre tid til å studere detaljene og den kunstneriske verdien blir ofte 
større. Medlemskortet blir derfor ikke mindre verdifullt om du har sett noen 
av filmene tidligere. 

VÅRENS PROGRAM 

presenteres på de neste sidene. Forestillingstider m.v, vil bli kunngjort i 
klnoannonsene. 


ANNE FRANK 'S DAGBOK 

Nesten alt det pene som kan sies har vel 
allerede vært sagt og skrevet over hele 
verden om Anne Franks dagbok - histo- 
rien til den lille nederlandske piken som 
hun skrev ned i løpet av de 2 årene hun 
lå gjemt på et loft sammen med familien 
sin før nazistene tii slutt tok hennes liv. 
Dagboken hennes ble funnet etter krigen 
og kom ut som bok i 1952. Den har blitt oversatt tl! 21 sprog og har se- 
nere blitt vist på teatrene I 30 land. Anne Frank har fått millioner av men- 



nesker over hele verden til å smile og gråte med henne gjennom hennes 
stillferdige og hjertevarme budskap. 

Filmen ble laget i 1959 og Anne Frank blir fremstilt av den da 20 år gamle 
Millie Perkins som her fikk sitt gjennombrudd. 

Heimdal: Torsdag 13- januar. - Trondheim: Mandag 17.-torsdag 20. januar. 
Stjørdal: Fredag 21. januar. — Rana: Mandag 24.— tirsdag 25. januar. — 
Namsos: Torsdag 27. januar. — Steinkjer: Fredag 28. januar. - Verran: 
Onsdag 2. februar. 


Danny Kaye har i mange år vært en popu- 
lær komiker og mange husker kanskje hans 
TV-show for noen år tilbake- 
Hoffnarren er en av Danny Kaye’s mest 
kjente filmer og ble laget i 1956. Filmen er 
nærmest en parodi på middelalderens hel- 
ter, — ridderne. Handlingen er i korthet 
følgende: Kong Roderik har tilranet seg 
makten etter å ha utryddet de som egentlig har rett på tronen. Men enda 
lever den yngste av dem, et kongebarn som på sin kongelige bak bærer 
slektens merke «Den røde pimpernell». Tronarvingen bor hos en flokk fred- 
løse, ledet av høvdingen «Svarte Rev». Han har som mål å styrte Kong 
Roderick og sette den lille prinsen på Englands trone. 

Danny Kaye er i denne filmen gjøgleren Hubert som får som oppgave av 
Svarte Rev å reise til Kong Roderick’s hoff å gi seg ut for å være en hoff- 
narr for dermed å kunne spionere på kongen. 

Danny Kaye lager selvfølgelig en masse moro og spenning i dette middel- 
aldermiljøet med rustninger, turneringer, nifse fangehull og skjønne damer. 
Heimdal: Torsdag 10. februar. — Trondheim: Mandag 14.— torsdag 17- feb- 
ruar. - Stjørdal: Fredag 18. februar. - Rana: Mandag 21. -tirsdag 22. feb- 
ruar. — Namsos: Torsdag 24. februar. — Steinkjer: Fredag 25- februar. — 
Verran: Onsdag 2. mars. 

DEN GRØNNE MUREN 

Dette er noe så sjeldent som en film fra 
Peru, og vi bringes inn i noe så fremmed- 
artet og eksotisk som den peruvianske jun- 
gel, - den grønne muren. 

Vi møter et ungt ektepar fra hovedstaden 
Lima og deres 3 barn. Regjeringen opp- 
muntrer folk til å flytte fra byene å begynne 
som nydyrkere i jungelen. Vår familie gri- 
per sjansen, forlater sitt hjem i byen og slår seg ned som nybyggere. Vi 
følger deres kamp for å skaffe seg et utkomme i den ugjestfrie jungelen, 
og heller ikke her blir de fri fra samfunnets byråkrati. 

«Den grønne muren» rører ved en av vår tids tydelige tendenser, - by- 



HOFFNARREN 




menneskets ønske om å fortale byen og vende tilbake tli naturen. Filmen 
har Satt vunnet 10 priser på forskjellige internasjonale filmfestivaler- 

heimdall Torsdag 3. mars, — Trondheim: Mandag 7. —torsdag 10- mars. — 
Stjørdal: Fredag 11. mars. - Rana: Mandag 14.-tirsdag 15, mars. - Nam- 
sos: Torsdag 17. mars - Steinkjer: Fredag 18. mars - Verran; Onsdag 23. 
mars. 


ELVIRA MAO IQ AN 


(Jvffpa/mewti/Krenfrt/ C&fflieS 

. PIA DEGERMARK 

/ BO WWRBFMS farvefflm 


Flvim MaOi<\an 


THOMMV BEHGGREN rafiiiMv, 


Elvira M ad i gan var en ung li neden se rinne 
som i slutten av forrige århundre romte 
sammen med den svenske løytnant Sixten 
Sparre, som deserterte fra sitt kompani og 
forlot kone og to barn for å folge den vakre 
sirkusstjernen. De opplevde noen vidunder- 
lige sommeruker sammen, før de tok sitt 
liv på den danske øya Nord-Fyn. 

Men i sklllingsviser og legender lever de lo elskende videre. 

Det er ski Iling svi sen og leg end ens kjærlighetshistorie Bo Wlderberg har 
bygget sin film over. Fortellingen glir som. et eventyr over blomsterenger, 
hvor Elvira og Sixten leker som barn med å fange sommerfugler. Det er 
ingenting annet i verden enn deres kjærlighet, dst er en drøm som Mozarts 
melodiøse klaverkonsert nr. 21 gjør enda mer besettende og virkelighets- 
fjern. 

Men i idyllen lurer hele tiden katastrofen. Sixten og Elvira er på flukt, og 
må bryte opp fra det ene stedet etter det andre. De slipper opp for penger, 
de sulter, hosten kommer, og vinteren nærmer seg- Vi følger dem gjennom 
skimrende grønne landskaper, l morgengry og i solnedgang, Selv t mot- 
gangen blusser deres kjærlighet hettig opp, men den kan ikke leve videre 
utenfor resten av verden. Derfor skyter tit slutt Sixten sin lille flagrende 
sommerfugl, og så seg selv. 

Bo Widerberg ble verdensberømt på denne filmen, Senere har han laget 
filmer som ■■Ådalen 31», «Joe Hill» og «Fimpen», 


Heimdal: Torsdag 24, mars, - Trondheim: Mandag 28,-forsdag 31. mars, 
Stjørdal: Fredag IS. april - Hena; Mandag 18, -tirsdag 19, april. - Namsos: 
Torsdag 21, april. - Steinkjer: Fredag 22, april, - Verran: Onsdag 27, april. 


Nidsrag Tryhkarfi 


TRONDHEIM 

ORKANGER 

LØKKEN 

STEINKJER 

RANA 

VERRAN 



PROGRAM VÅREN 1977 

Gruppe 3: Elever i 4.-6. klasse 


Skolekino våren 1977 


Med dette presenteres skolekinoens program våren 1977 for elever i 4.-6. 
klasse. 

Skolekinoen arrangeres i et samarbeid mellom Trondheim, Orkanger, 
Løkken, Steinkjer, Rana og Verran. 

Skolekinoen er et tilbud fra de respektive kinoer, der skolene — med 
skolestyrets godkjenning — medvirker i en viss utstrekning. Det under- 
strekes både fra kinoenes og skolenes side at deltakelse (medlemskap) 
er en frivillig sak. 

HVORDAN BLI MEDLEM? 

Det vises 3 filmer. 

Medlemskortet koster kr. 6,- og gir adgang til alle filmene. 
Medlemskortene selges i kinoens billettluke når filmene settes opp. I 
Trondheim selges også medlemskort i Kinoenes forsalg, Sentrum kino, 
for de som ønsker å sikre seg medlemskort på forhånd. 

Også lærere kan bli medlemmer av skolekinoen. 

FORELDREKORT 

For foreldre eller andre foresatte som gjerne vil følge barna til kinoen 
er det adgang til å kjøpe «foreldrekort». Hvert foreldrekort koster kr. 10, — 
og gir adgang til de samme 3 filmene. 

PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barneskolen 
er representert i utvalget. 

VÅRENS PROGRAM 

presenteres på de neste sidene. Forestillingstider m.v vil bli kunngjort i 
kinoannonsene. Normalt vil forestillingene i Trondheim være kl. 16.30. 


STOMPA & CO 


Stompa og hans muntre kamerater på Lang- 
åsen Pensjonatskole skulle være velkjente 
av barn i alle aldre. De mange Stompa- 
bøkene, så vel som hørespill og filmer har 
vakt enorm begeistring over alt, og noen 
nærmere presentasjon av Stompa eller ka- 
meratene hans skulle derfor være overflø- 
dig. Stompa & Co. er ganske alminnelige 
gutter med livlig fantasi og sans for humor, — noe som enkelte voksne 
rkke riktig forstår, som f.eks- lektor P. T. Tørrdal. 

Om handlingen i denne filmen er å si at den ikke er viet «spennende 
forbryterjakt» med påfølgende heltedyrkelse av hovedpersonene; selv om 
de ganske riktig blir helter på sin nokså spesielle måte. Men guttene på 
Langåsen opplever artige ting likevel — med en edderkopp, et marsvin 
og en svømmekonkurranse. For ikke å snakke om visse misforståelser 
med en straffelekse og en brannøvelse. 

Nils-Reinhardt Christensen har vært regissør for filmen, som er den første 
av Stompa-filmene. 

Heimdal: Torsdag 20. januar. - Trondheim: Mandag 24.— fredag 28. januar. 
Rana: Mandag 31. januar-tirsdag 1. februar. — Steinkjer: Torsdag 3. feb- 
ruar. — Orkanger: Tirsdag 8. februar — Løkken: Torsdag 10. februar. — 
Verran: Onsdag 16. februar. 



MIN VENN OTEREN 

BILLTRAVERS ° VIRGINIA McHENNA 

(fra. LØVINNEN ELSA"> ( 

MIN VENN. 


Forfatteren Gavin Maxwell er kjent for sine 
bøker, hvor han skildrer forholdet mellom 
dyr og mennesker og viser hvordan ville 
dyr kan tilpasse seg menneskelige vaner 
og levesett. 

Hans bøker topper opplagslistene i flere 
land. Enkelte bøker er blitt filmet, og den 
mest kjente filmen er Afrika-filmen «Løvin- 
nen Elsa». Ekteparet Bill Travers og Virginia McKenna, som har et eget lag 
med dyr, spiller de menneskelige hovedroller. 



OTEREN 


(wc or nnrr mm) 


I filmen «Min venn oteren» beretter Maxwell om en kvikk og sjarmerende 
liten oter som Graham Merill får øye på i en kjæledyrbutikk i London. Det 
blir sympati ved første øyekast, han kjøper oteren og gir den navnet «Mij». 
Men en oter passer ikke i en byleilighet, og Merill må flytte. Han kjøper et 
hus ute ved kysten i Skottland. Her stortrives både oteren, Merill og stedets 
kvinnelige lege, som blir venner både med Mij og dens herre. 

I filmen opplever vi oteren og dens firbente venner på nært hold i alvor 



og lek. Men filmen viser også at oteren ikke er et husdyr, men at den er 
født til frihet, Også \ denne filmen spil fe r Bill Travers og Virginia McKenna 
de menneskelige roliene, og forholdet mellom dem og Mij byr på mange 
morsomme episoder. Regissøren Jaek Co uffe r, som tidligere har laget flere 
dyret il mer for Disney, har fått med mange «menneskelige trekk* ved oteren 
— skildret i gode fargerike dyrebilder- 

Heimdal h Torsdag 17, februar, — Trondheim: Mandag 21— fredag 25. tebruar. 
Rana: Mandag 2$. februar- tirsdag 1 mars, - Steinkjer: Torsdag 3 mars, 
Orkanger: Tirsdag 3- mars, - Lokken; Torsdag 10. mars- - Verran: Onsdag 
16. mars. 


DER LILJENE BLOMSTRER 


der lillene 
blomstrer 

( wtiereSheliliMHoOT) <i* 
Jul ii Gholscn mm » 
Jan Smith ers SS 

Harry Dean Stanton 



I North Garolinas vakre fjel leg n bor en en- 
kemann med sine fire barn. Da faren dør, 
er det datteren Mary Call — en 14-årig jente 
- som blir pålagt ansvaret for søskenflok- 
ken, Faren har tatt løfte av henne at de 
aldri skal ta imot sosialhjelp eller privat 
vekfedigheL Mary Call er en jente med 
vilje og varme — en «hverdagens lille hel- 
tinne» om en så vil. Fint viser filmen hvordan monsteret faren har tegnet 
opp for barna, egentlig er urimelig. De blir isolert. Småsøsknene, som må 
samle rotter og urter som de selger til medisinsk bruk, begynner å betrakte 
Mary som en slavedriver. Mary selv får Ikke tid til å dyrke det forfatte r- 
talentet lærerinnen hennes vil hun skal utvikle, og Kise r Pease, som vil 
grffe seg med storesøster, er kanskje ikke en så stor skurk som fanen 
ville ha det tH? Denne fortollingen om barn som må ta sin skjebne i egne 
hender, har en merkelig tiltrekningskraft. Filmen har varme, spenning, 
humor, dramatikk og naturskjønnhet. Den kan også gi stoff til diskusjon 
om i hvilken grad pionertidens idealer kan omsettes i praksis i et moderne 
samfunn. 


Heimdal: Torsdag 31, mars. - Trondheim: Mandag IB.-fredag 22, apr il. 
Rana: Mandag 25, -tirsdag 26. apriL - Steinkjer: Torsdag 26, april, - 
Orkanger. Tirsdsg 3- mau — Lokken: Torsdag 5, mai. - Verran: Onsdag 
11. mai. 


Nidaros Trykkeri 


TRONDHEIM 

ORKANGER 

LØKKEN 

STEINKJER 

RANA 

VERRAN 



PROGRAM VÅREN 1977 


Gruppe 4; Elever i 1. — 3. klasse 


Skolekino våren 1977 


Med dette presenteres skolekinoens program våren 1977 for elever i 1.— 3. 
klasse. 

Skolekinoen arrangeres i et samarbeid mellom Trondheim, Orkanger, 
Løkken, Steinkjer, Rana og Verran. 

Skolekinoen er et tilbud fra de respektive kinoer, der skolene — med 
skolestyrets godkjenning — medvirker i en viss utstrekning. Det under- 
strekes både fra kinoenes og skolenes side at deltakelse (medlemskap) 
er en frivillig sak. 

HVORDAN BU MEDLEM? 

Det vises 3 filmer. 

Medlemskortet koster kr. 6,— og gir adgang til alle 3 filmene. 
Medlemskortene selges i kinoens billettluke når filmene settes opp. I 
Trondheim selges også medlemskort i Kinoenes forsalg, Sentrum kino. 
for de som ønsker å sikre seg medlemskort på forhånd. 

Også lærere kan bli medlemmer av skolekinoen. 

FORELDREKORT 

For foreldre eller andre foresatte som gjerne vil følge barna til kinoen 
er det adgang til å kjøpe «foreldrekort». Hvert foreldrekort koster kr. 10,— 
og gir adgang til de samme 3 filmene. 

PROGRAMUTVALG 

Et programutvalg, oppnevnt av Trondheim skoleråd, godkjenner de filmene 
som skal vises. Elever og lærere både fra ungdomsskolen og barneskolen 
er representert i utvalget. 

VARENS PROGRAM 

presenteres på de neste sidene. Forestillingstider m. v. vil bli kunngjort 
i kinoannonsene. Normalt vil forestillingene i Trondheim være kl. 16.30. 


OPERASJON KANO 

I 1974 ble det i fjernsynet vist en serie med 
fortellinger om to gutter og en pike som 
sammen med «onkel Frank» dro på tur med 
kano. Serien ble så populær at det senere 
ble laget en film om det samme emne. 
Sammen med barna drar onkelen ut i na- 
turen for å lære barna å feriere med kano, 
ligge i telt og klare seg med bål og ellers 
slikt som hører leirliv og villmarksliv til. Men mellom all naturprakt og som- 
meridyll, truer ukjente farer. Onkel Frank blir skadet og må søke lege etter 
en påsatt skogbrann, og barna må klare seg alene. 

Heimdal: Torsdag 27. januar. - Trondheim: Mandag 31. januar— fredag 4. 
februar. - Mo i Rana: Mandag 7.-tirsdag 8. februar. - Steinkjer: Torsdag 
10. februar. — Orkanger Tirsdag 15- februar. — Løkken: Torsdag 17. februar. 


Mange barn leker med dukker som om de 
var levende mennesker. Maren har en liten 
tøyugle, som for henne er like levende som 
mor og far og hennes søster Trine. Den kan 
snakke og forstå minst like mye som et 
menneske. Men også fisker, møbler og 
gamle kjoler blir levende i denne filmen. 
Men Mårens far har det ikke så greit- Han 
tjener dårlig, som mange fedre gjør. Men så kommer en lykkedag. Familien 
arver onkel Pavels hus på Sørlandet, og alle sammen reiser dit ned. Også 
Maren og Mårens ugle. 

Og nå blir det spennende. For det finnes en skatt gjemt i det gamle huset. 
Men det bor også en gammel vrang og sur husnisse der, som ikke på noen 
måte ønsker at Mårens familie skal finne skatten. Men Mårens lille tøyugle 
kan snakke med nissen, og Maren og Trine er flinke til å lete. 

Verran: Onsdag 9. mars. - Heimdal: Torsdag 10. mars. - Trondheim: 
Mandag 14.— fredag 18. mars. — Rana: Mandag 21. -tirsdag 22. mars. - 
Steinkjer: Torsdag 24. mars. - Orkanger: Tirsdag 29. mars. - Løkken: 
Torsdag 31. mars. 


Verran: Onsdag 23. februar. 


UGLER I MOSEN 

iFABGFF/LMEN 

xSfiSK»-' 

lille GRETHt 

TURID BALKl - SV£RR£ HAMSiR 

*1* ***' /n> CAPM/MO **•■■* “* 



DEN NORSKE BARN^ILMEN 

p erosjon 
<£ kano 

Ppplegg og idø: 
Frank 
Dehli 




£M)L I LØNNEBERGA 

Emil i Lønneberga vokser opp på et lite 
småbruk j Småland i Sverige i slutten av 
det forrige århundre, Emil er en skøyerfant 
og en umuFius, som gjør så mange streker 
al foreldrene, Alma og Anton, er heft for- 
tvflte. 

Har du hort om den gangen Emil sette ho- 
det fast i gryten? Slik at foreldrene måtte 
reise med ham heit ti F nærmeste lege, og han bor langt av sted, for å få 
ham løs? Vet du hva han gjorde da han fikk hodet sitt løst Igjen? Det skal 
ikke jeg fortelFe, men har du hørt om den gangen Emil heiste søsteren sin, 
lille Ida, opp i flaggstangen? Da skulle det være fest på Lønne berget, og 
Anton i Lonneberget We så afnt at . - . Nei. Det skal Jeg ikke fortéNé. 
Men har du hort øm døn gangen Emil sørget før at de fattige I gren dan 
fikk spise julemat? 

Katthult er et småbruk med gres. sau, ku og geit- Dessuten har de en 
dreng som heter Afred og en tjenestejente som heter Lina. Lina vH gjerne 
gifte seg med Alfred, men Alfred er nokså uvillig. Men også her skaper 
Em il forviklinger . . . 

Heimdal: Tørsdag 28, april. — Trondheim. Mandag 2_— fredag ■&. mai. — 
Rana; Mandag 9--tirsdag 10. mai - Steinkjer: Torsdag 12. maL — Orkanger: 
Tirsdag 24. mai. — Lokken: Torsdag 26, mai. — Verran: Onsdag 1. junL 


* 


rua 


BE 

i LoNNErø 

en fortelling av 
ASTRID LlNDQAEN 
'ar La It av 

ANNS-CATK VESTLY 



Nidaros Trykkeri 


